Diari Oficial de la Generalitat Valenciana


Sumari del DOGV 2051, del 22-06-1993 (1993/828404)

RESOLUCIÓ de 30 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual número 4 del Pla General d'Ordenació Urbana d'Orihuela (Alacant), relativa al canvi de sistema d'execució, de compensació al de cooperació, que s'estableix amb caràcter general en l'article 74 de les normes urbanístiques d'aquest.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2051

Data del DOGV
:   22-06-1993

Secció del DOGV
:   ALTRES DISPOSICIONS

Número del document
:   1993/828404


Data del document
:   30-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual número 4 del Pla General d'Ordenació Urbana d'Orihuela (Alacant), relativa al canvi de sistema d'execució, de compensació al de cooperació, que s'estableix amb caràcter general en l'article 74 de les normes urbanístiques d'aquest.  
El. Conseller d'Obres Públiques, Urbanisme i Transports, amb data 30 d'abril de 1993, va adoptar la resolució que a continuació es transcriu:  
«Vista la modificació puntual número 4 del Pla General d'Ordenació Urbana d'Orihuela (Alacant), i tenint en compte els següents  
Antecedents de fet  
Primer  
L?Ajuntament d'Orihuela, en la sessió plenària d?11 de desembre de 1992, va acordar-ne l'aprovació provisional després d'haver complit els tràmits d'aprovació inicial, el 2 d'octubre de 1992, i d'exposició pública, mitjançant anuncis publicats en el Diari Oficial de la Generalitat Valenciana número 1.886, de 21 d'octubre de 1992; en el Butlletí Oficial de la Província número 243, de 23 d'octubre de 1992, i en el diari Informació, el 8 d'octubre de 1992. No hi ha hagut cap al·legació.  
Segon  
La documentació està integrada per memòria i estudis complementaris, plànols d'ordenació i normes urbanístiques.  
Tercer  
La finalitat d'aquesta modificació és el canvi de sistema d'actuació que s'estableix genèricament en el Pla General d'Ordenació Urbana, que fins ara era el de compensació, al de cooperació. Es justifica basant-se en la inactivitat de la iniciativa privada i en la dilatació en el temps que comporta un canvi puntual en cada una de les unitats en el moment del seu desenvolupament.  
També es modifica la denominació de les unitats d'actuació que passen a anomenar-se d'execució, de conformitat amb la legislació vigent.  
Quart  
La Comissió Territorial d'Urbanisme d'Alacant en la sessió celebrada el dia 2 d'abril de 1993, va acordar emetre un informe favorable sobre la modificació puntual proposada i elevar-la al Conseller d'Obres Públiques, Urbanisme i Transports per a l'aprovació definitiva.  
Consideracions tècnico-jurídiques  
Primera  
La tramitació s'estima correcta d'acord amb el que estableix l'article 114 per remissió del 128.1 del text refós de 1992 i els articles del 125 al 130 del Reglament de Planejament, per remissió del 161.1 del mateix text legal.  
Segona  
La documentació es considera completa de conformitat amb l'article 72.4 del text refós de 1992 i els articles del 37 al 42 del Reglament de Planejament, d'acord amb l'abast i el contingut de la proposta presentada.  
Tercera  
L?article 148 del text refós de 1992 estableix que les unitats d'execució es desenvoluparan pel sistema d'actuació que l'administració esculla en cada cas.  
D'altra banda, l'article 149 indica que l?elecció s'efectuarà amb la delimitació de la unitat d'execució.  
Atès que va ser el Pla General d'Ordenació Urbana el que, al seu dia, va delimitar les unitats d'execució (aleshores actuació), s'ha de tramitar, tal com ho ha fet l'ajuntament, com a modificació puntual de l?esmentat pla general la modificació del sistema d'actuació.  
Quarta  
Així doncs, el contingut de la modificació s'estima tècnicament correcte, ja que l'alteració proposada és un supòsit que es pot inscriure en l'article 128 del text refós de 1992 sobre la modificació de plans.  
Cinquena  
El Conseller d'Obres Públiques, Urbanisme i Transports és l'òrgan competent per a la resolució definitiva del planejament general, i les seues modificacions, dels municipis costaners la població estacional resident de fet dels quals passe dels 50.000 habitants, o els puga superar en el seu desenvolupament, de conformitat amb l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana, en relació amb l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, amb l?informe previ de la Comissió Territorial d'Urbanisme d'acord amb l'article 15.2 de l?esmentat Reglament dels òrgans Urbanístics de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, resolc:  
Aprovar definitivament la modificació puntual número 4 del Pla General d'Ordenació Urbana d'Orihuela (Alacant), relativa al canvi de sistema d'execució, de compensació al de cooperació, que s'estableix amb caràcter general en l'article 74 de les normes urbanístiques d'aquest.»  
Contra aquesta resolució, que exhaureix la via administrativa, es podrà interposar un recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l?endemà de la notificació d'aquesta.  
Per a la interposició de l?esmentat recurs és requisit imprescindible que prèviament el recurrent comunique a aquest òrgan la seua interposició. Tot això d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot açò sense perjudici que puga interposar qualsevol altre recurs que estime convenient.  
València, 30 d'abril de 1993.- El Conseller d'Obres Públiques Urbanisme i Transports: Eugenio Burriel de Orueta.